בן זיני

בן זיני (נולד ב-29 במאי 1996) הוא זמר, שחקן ואושיית רשת ישראלי.

ביוגרפיה
זיני נולד בחדרה, כבן בכור ולו חמישה אחים קטנים. בנעוריו עבר עם משפחתו לתל אביב, והוא למד בתיכון אליאנס שבתל אביב, במגמת פסיכולוגיה וסוציולוגיה. זיני שירת בצה"ל בהנדסה קרבית. במהלך השירות התפרסם בזכות סרטון שהעלה לדף הפייסבוק "חיילים מצייצים" בו הוא מטפס על קטרפילר די-9. זיני החל להעלות סרטונים הומוריסטיים ברשתות החברתיות שזכו לצפיות רבות.

בשנת 2017 הוציא את הסינגל הראשון שלו - דואט עם בת זוגו, טיילור מלכוב, בשם "טיי", כצמד בשם בן זיני וטיילור. בהמשך, פרסמו זיני ומלכוב עוד מספר סינגלים יחד.

בשנת 2018 השתתף עם מלכוב בסדרה "החיים על פי בן וטיי", ששודרה בערוץ kidZ ב-HOT.

ב-2019 השתתף בעונתה השלישית של "האח הגדול VIP" ברשת 13, העפיל לגמר והגיע למקום השלישי. במרץ של אותה שנה הוציא יחד עם מלכוב ושי חי, יוצא תוכנית הריאלטי "האח הגדול" את השיר "נסיכה שלי". בנוסף, החל באותה שנה להשתתף גם בסדרה "התחנה" בערוץ KidZ ב-HOT.

החל מדצמבר 2019 משודרת בהוט סדרה המתח "תברחו", בה הוא משחק.

בפברואר 2020 השתתף בעונה השנייה של נינג'ה ישראל VIP במקצה 2 והגיע למקום החמישי. ביולי אותה שנה הוציא בן זיני את השיר "מאמי בוקר טוב". בדצמבר השתתף בעונה השלישית של "נינג'ה ישראל" במקצה ה-VIP והגיע למקום העשירי. ב-29 באפריל של אותה שנה הוציא את השיר "חלק ממני".

בשנת 2021 השתתף יחד עם מלכוב בעונה השלישית של תוכנית המציאות "זוג מנצח VIP" והיו לזוג השני שהודח. בדצמבר אותה שנה השתתף בעונה הרביעית של "נינג'ה ישראל" (הפעם לא במקצה ה-VIP), אך לא עבר את שלב המוקדמות.

במאי 2022 הוציא את השיר "הכול כלול עלי", וביולי את השיר "ילדה טובה".
ב-8 באוגוסט הוציא את השיר "מונשרי" עם אנאל ולנזי.

חיים אישיים
בשנת 2017 החל לצאת עם טיילור מלכוב, ובאפריל 2020 הם נפרדו. בשנת 2022 נעצר אביו, יקותיאל זיני, בחשד שהבריח יחד עם שותפים, 36 ק"ג קוקאין מקולומביה לישראל, בתוך תיבות שהוצמדו לדופן של ספינת פחם שהפליגה לנמל חיפה.

זיני מתגורר ברמת השרון.

דיסקוגרפיה

סינגלים

קישורים חיצוניים

הערות שוליים

יוטיוברים ישראלים
בוגרי תיכון אליאנס (תל אביב)
מנחי ערוץ הילדים
מתחרי האח הגדול (ישראל)
זמרים ישראלים
כוכבי רשת ישראלים
משתתפי נינג'ה ישראל V.I.P
מתחרי זוג מנצח VIP
משתתפי נינג'ה ישראל
ישראלים שנולדו ב-1996